ปลายเดือนพฤษภาคม 2564 ประสบอุบัติเหตุเท้าขวาพลิก ตะแคงขวา ทำให้ด้านข้างเท้าอักเสบ เขียวช้ำ เป็นแนวยาว เท้าบวมตั้งแต่ด้านข้างขนถึงตาตุ่ม เดินไม่ได้ นั่งห้อยขาไม่ได้ แค่วางเท้าบนพื้นก็เจ็บแปล๊บรักษาโดยพันเท้า ประคบเย็น นอนยกขาสูง และทานยา จนหายบวม บริเวณเท้าด้านข้างหายเป็นปกติ ภายใน 2 สัปดาห์แต่ผ่านมาเกือบเดือน ยังคงมีอาการเจ็บเวลาเดินนานๆ หรือเวลาลงน้ำหนักขาขวา หรือเวลาขึ้น-ลงบันไดสังเกตุว่ามีอาการบวมเป็นวงไม่ใหญ่เท่าตอนแรก บนหลังเท้าใกล้ๆ ตาตุ่ม ไม่มีสีช้ำ หรือเป็นน้ำเหลว เมื่อกดบริเวณที่บวมไม่รู้สึกเจ็บ แต่ถ้าบิดหรืองอเท้าจะเจ็บมาก กินยาแก้ปวดและยาคลายกล้ามเนื้อ ก็จะอาการดีขึ้น ตอนนี้ใช้พันผ้าไว้ลองฝึกเขียนตัวเลข 0-9 ด้วยเท้า มีอาการเจ็บเล็กน้อยไม่ทราบว่า เป็นอาการของเอ็นอักเสบรึเปล่าคะ ควรทำกายภาพบำบัด
สวัสดีค่ะ อาการเท้าพลิกแล้วทำให้มีหลังเท้าบวม อักเสบ ดังกล่าวมานั้น อาจจะเกิดจากกล้ามเนื้อหรือเส้นเอ็นรอบๆที่อักเสบหรือฉีกขาด หากมีอาการปวดมากๆจนลงน้ำหนักไม่ได้เลยร่วมด้วยนั้น อาจจะมีเรื่องของกระดูกหักหรือเคลื่อนร่วมด้วยได้เช่นกันโดยจากที่กล่าวมา ถ้าเป็นอาการจากกล้ามเนื้อหรือเส้นเอ็นที่ได้รับบาดเจ็บเล็กน้อยนั้น หลังการพักการใช้งานร่วมกับรักษาตามอาการด้วยวิธีต่างๆเช่น ประคบเย็น ยกขาสูง กินยาแก้ปวด อาการควรจะค่อยๆดีขึ้นได้ภายใน 1-2 สัปดาห์หากผ่านมาเป็นเดือนแล้ว ยังคงมีอาการที่เจ็บปวดมากอยู่ ลงน้ำหนักไม่ได้เลยนั้น ควรจะต้องไปพบแพทย์เพื่อตรวจหาสาเหตุอื่นๆเช่น มีเส้นเอ็นฉีกขาด กระดูกหักหรือเคลื่อนที่อาจจะเป็นไม่มากนัก แต่ควรได้รับการดามให้เข้าที่ร่วมด้วยหรือไม่ต่อไป ในเบื้องต้นสามารถปฏิบัติตนตามที่กล่าวมาได้ งดการลงน้ำหนักมากๆไปก่อน การทำกายภาพบำบัดควรทำเมื่ออาการอักเสบ ปวด บวมต่างๆทุเลาลงแล้วค่ะ